Diari Oficial de la Generalitat Valenciana


Sumari del DOGV 6756, del 18-04-2012 (2012/3408)

RESOLUCIÓ de 22 de febrer de 2012, del secretari autonòmic de Formació i Ocupació i director general del SERVEF per la qual s'autoritza una transferència de crèdit entre el capítol II, «Compra de béns corrents i gastos de funcionament» dels subprogrames 322.53 «Plans especials de suport a l'ocupació en sectors productius», 322.51 «Foment d'ocupació» i 322.59 «Administració i coordinació general» per un import de 2.000.000,00 d'euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6756

Data del DOGV
:   18-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3408


Data del document
:   22-02-2012

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 22 de febrer de 2012, del secretari autonòmic de Formació i Ocupació i director general del SERVEF per la qual s'autoritza una transferència de crèdit entre el capítol II, «Compra de béns corrents i gastos de funcionament» dels subprogrames 322.53 «Plans especials de suport a l'ocupació en sectors productius», 322.51 «Foment d'ocupació» i 322.59 «Administració i coordinació general» per un import de 2.000.000,00 d'euros. [2012/3408]  
  
El pressupost del SERVEF per a l'exercici pressupostari 2012 arreplega una dotació inicial per al capítol II «Compra de béns corrents i gastos de funcionament» de 93.984.972,00 euros distribuïts entre els diferents subprogrames pressupostaris, dels quals s'han previst 1.407.000,00 euros i 1.337.460,00 euros per als subprogrames 322.53 «Plans especials de suport a l'ocupació en sectors productius» i 322.51 «Foment d'ocupació», i 2.635.040,00 euros per al 322.59 «Administració i coordinació general».  
Realitzada l'anàlisi funcional de determinats gastos de funcionament de caràcter horitzontal, resulta que les dotacions inicials per a la cobertura dels dits gastos es van consignar per import de 1.400.000,00 euros i 600.000,00 euros, en el capítol II «Compra de béns corrents i gastos de funcionament» dels subprogrames 322.53 «Plans especials de suport a l'ocupació en sectors productius» i del 322.51 «Foment d'ocupació», respectivament.  
Revisats els procediments de gestió és aconsellable un tractament unificat i es determina la conveniència d'imputar-los al subprograma pressupostari 322.59 «Administració i coordinació general».  
  
En conseqüència el cap d'àrea de Recursos Humans i Econòmics proposa una transferència de crèdit de la dotació del capítol II «Compra de béns corrents i gastos de funcionament» dels subprogrames 322.53 «Plans especials de suport a l'ocupació en sectors productius» i del 322.51 «Foment d'ocupació» al mateix capítol del subprograma 322.59 «Administració i coordinació general», finançats amb fons no condicionats de la Generalitat.  
Per tot això, vist l'informe favorable de la Intervenció Delegada en el SERVEF de 6 de febrer de 2012, i tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana (articles 32 i 33); la Llei 10/2011, de 27 de desembre, de Pressupostos de la Generalitat per a l'exercici 2012 (articles 17 i 20); el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i l'Orde de 22 de març de 2005, per la qual es regula el procediment de gestió del pressupost de la Generalitat Valenciana, resolc:  
  
Autoritzar una transferència de crèdit del capítol II «Compres de béns corrents i gastos de funcionament» dels subprogrames 322.53 «Plans especials de suport a l'ocupació en sectors productius» i del 322.51 «Foment d'ocupació» al mateix capítol del subprograma 322.59 «Administració i coordinació general», finançats amb fons no condicionats de la Generalitat per l'import i en les aplicacions pressupostàries que es detallen:  
  
Aplicacions pressupostàries  
 de gasto que disminuïxen Import  
77.74.16.2924.75463.9 -1.400.000,00 €  
59.96.89.5798.50581.6 - 600.000,00 €  
  
Aplicacions pressupostàries   
de gasto que augmenten Import  
33.58.67.9365.48281.7 +2.000.000,00-  
  
València, 22 de febrer de 2012.- El secretari autonòmic de Formació i Ocupació i director general del SERVEF: Santiago Martí Alepuz.